Britaniyalik aktyor Deniyel Kreygga, Jyeyms Bond haqidagi ikkita kartinada suratga tushishi uchun 150 mln dollar taklif etilgan, deb yozmoqda The Guardian nashri matbuotdagi xabarlarga asoslangan holda. Kreyg mashhur filmning 4ta tasmasida suratga tushgan. Ta’kidlanishicha, katta miqdorda gonorar to‘langaniga qaramay, aktyor bu taklifga salbiy yondashgan. Biroq, u fikri o‘zgarib qolishi mumkinligini aytgan. Ayni vaqtda, Kreyg o‘rniga mos keladigan aktyor yo‘qligi bois, Sony Pictures kompaniyasi artist bilan kamida ikkita kartina uchun shartnoma imzolashni xohlamoqda. Ammo, Sony Pictures matbuot kotibi bu habarni izohlay olmasligini bildirgan.